2024.

Godina **2024** (**[[Rimski brojevi|MMXXIV]]**) je prijestupna godina koja počinje u ponedjeljak.

## Događaji
### Januar/Siječanj
* 1. 1. - Kosovo: bezvizno putovanje u EU; slobodan ulaz sa RKS tablicama u užu Srbiju; počeo obračun struje na severu.
* 1. 1. - BRICS-u pristupaju: Egipat, Etiopija, Iran, Saudi Arabija i Ujedinjeni Arapski Emirati.
* 1. 1. - *[[Steamboat Willie]]* je u javnom domenu.
* 1. 1. - Jak zemljotres pogodio japansku prefekturu Ishikawa, tj. poluotok Noto: ima preko 200 mrtvih.
* 2. 1. - Sudar aviona na tokijskom aerodromu Haneda: Airbus A350 je izgoreo ali su se svi putnici spasli; u Dash 8 Obalske garde je stradalo pet ljudi.
* 2. 1. - Zamenik političkog lidera Hamasa ubijen vazdušnim udarom u Bejrutu.
* 3. 1. - Preko 90 mrtvih u Kermanu od bombi na 4. godišnjicu pogibije generala Sulejmanija.
* 4 - 16. 1. - Europsko prvenstvo u vaterpolu, Zagreb i Dubrovnik (premješteno iz Izraela): Španjolska 1, Hrvatska 2, Crna Gora 6, Srbija 7. Najbolji vratar je Marko Bijač, na trećem mjestu po broju golova Dušan Mandić.
* 9. 1. - U Ekvadoru izbija oružani sukob između vlade i kriminalnih grupa.
* 10 - 28. 1. - Evropsko prvenstvo u rukometu, Njemačka: Francuska 1, Hrvatska 11, Crna Gora 14, Srbija 19, BiH 24. Dominik Kuzmanović je na trećem mjestu među vratarima.
* 11. 1. - State Department odobrio potencijalnu prodaju protutenkovskih projektila Javelin Kosovu.
* 12. 1. - U okviru operacije Prosperity Guardian, SAD, UK i dr. započinju udare protiv Husa (*Houthi*) u Jemenu, čiji su napadi na brodove u Crvenom moru doveli do poremećaja morskog saobraćaja. Ovi nastavljaju napade.
* 13. 1. - Izbori na Tajvanu: izabran je Lai Ching-te, kandidat vladajuće nacionalističke partije DPP, koja međutim gubi većinu u parlamentu.
* 14. 1. - Danska kraljica Margareta II. abdicira nakon točno 52 godine na prijestolju u korist sina Frederika X.
* 15. 1. - Iran je raketirao navodno izraelsko "špijunsko sedište" kod iračkog grada Erbila.
* 15. 1. - Počinje izborna sezona u SAD: na republikanskim predizborima u Iowi Trump dobija 51%, Ron DeSantis 21%, Nikki Haley 19% (DeSantis odustaje 21-vog, Trump 23-ćeg dobija u New Hampshiru sa 53,5 prema 37%).
* 15. 1. - Kim Jong Un oglašava Južnu Koreju za najvećeg neprijatelja, traži da se iz ustava obrišu reference na ujedinjenje, pa i sruše fizički simboli.
* januar - Nastavljaju se napadi na američke baze u Iraku i Siriji povodom sukoba u Gazi (npr. baza "Hemo" na severoistoku Sirije je napuštena), na šta Amerikanci odgovaraju (npr. 4-tog je u Bagdadu dronom ubijen Mushtaq Talib Al-Saeedi, jedan lider proiranskih šiita).
* 16 - 18. 1. - Iran i Pakistan razmenjuju udare u suprotnim delovima Beludžistana, usmerene na militante.
* 19. 1. - Istraživanje Mjeseca: Japanci su postavili prvi lender, SLIM.
* januar - Tema akušerskog nasilja u Srbiji.
* 20. 1. - Izraelski udar na zgradu u Damasku, poginuo general iranske Revolucionarne garde.
* 21. 1. - Eskplozija na pijaci u Donjecku, 27 mrtvih.
* 22. 1. - U Ayodhyi je osvećen hram Ram Mandir (kontroverzno, jer se do 1992. tu nalazila Baburova džamija).
* 24. 1. - Blizu Bjelgoroda pada ruski Il-76, izveštava se sa ukrajinskim zarobljenicima.
* 26. 1. - *South Africa v. Israel*: Međunarodni sud pravde nalaže Izraelu da spreči i kazni dela genocida protiv Palestinaca.
* 26. 1. - *E. Jean Carroll v. Donald J. Trump*: Trumpu naloženo da plati 83,3 miliona za klevetu.
* 27. 1. - Prvo putovanje kruzera *[[Icon of the Seas]]* (248.663 bruto tona, dužina 365 m).
* 28. 1. - U napadu dronom na američku bazu Tower 22 u severoistočnom kutu Jordana poginula su tri vojnika.
* 29. 1. - Sud u Hong Kongu naredio likvidaciju građevinske Evergrande Groupe zbog dugova od 300 milijarde dolara.
* januar, krajem - Protesti farmera u više zemalja EU, zbog visokih troškova, "zelenih" pravila, uvoza...
* januar- Najtopliji januar ikada, na kraju 12 meseci koji su prešli 1,5 stepen iznad predindustrijskog nivoa (cilj postavljen na Pariskoj konferenciji 2015).

### Februar/Veljača
* 1. 2. - Euro je jedina dozvoljena valuta na Kosovu, dakle i na severu, ne dozvoljava se uvoz novca na Kosovo bez licence Centralne Banke Kosova - predviđen tranzicioni period.
* 1. 2. - EU je dogovorila paket od 50 milijardi eura pomoći Ukrajini, nakon što je Orban popustio.
* 2. 2. - Američki udari na grupe saveznice Irana u Iraku i Siriji.
* 3. 2. - Sjeverna Irska ima vladu nakon dvije godine: prvi put sa nacionalističkim vođstvom, Michelle O'Neill iz Sinn Féin.
* 3. 2. - Ukrajinski rat: pogođena je rafinerija u Volgogradu a u Lisičansku kod Luganska je poginulo 28 civila.
* 4. 2. - Salvadorski predsednik Nayib Bukele je dobio reizbor sa 84% glasova, njegova partija ima 54 od 60 mandata u parlamentu.
* 5. 2. - Objavljeno da britanski kralj Charles III ima rak.
* ca. 5. 2. - Veliki požari u Čileu, naročito regiji Valparaíso, sa preko 100 mrtvih.
* 7. 2. - Ivan Turudić postaje novim glavnim državnim odvjetnikom RH, glasovima Sabora 78 prema 60.
* 7. 2. - Usljed farmerskih prosvjeda, EU napušta plan za prepolovljenje uporabe pesticida.
* 8. 2. - Rezolucija Evropskog parlamenta traži o navodnim nepravilnostima tokom izbora u Srbiji prošlog decembra.
* 8. 2. - Smenjen je komandant ukrajinske vojske Valerij Zalužnji.
* 8. 2. - Pripadnici partije Imrana Khana, koji moraju nastupati kao nezavisni, dobili relativnu većinu na pakistanskim izborima. Khan je u desetak dana pre izbora dobio tri višegodišnje zatvorske kazne.
* 11. 2. - Super Bowl LVIII u Paradise, Nevada: San Francisco 49ers - Kansas City Chiefs 22:25. Taylor Swift je doletela iz Tokija...
* 15. 2. - Helenski parlament je izglasao legalizaciju istopolnog braka.

* 16. 2. - Objavljeno da je umro ruski opozicioni lider Aleksej Navaljni, u kažnjeničkoj koloniji u Jamalo-Neneciji.
* 16. 2. - Trump je kažnjen sa 350 miliona dolara za finansijsku prevaru u Njujorku.

* 17. 2. - Prosvjed na Markovom trgu povodom imenovanja Ivana Turudića.
* 17. 2. - U Dohi je završeno Svjetsko prvenstvo u vaterpolu: Hrvatska 1, Srbija 6, Crna Gora 8. Loren Fatović dijeli treće mjesto među strelcima.

* 17. 2. - Ukrajinske snage se povlače iz Avdejevke, severno od Donjecka.
* 22. 2. - Misija IM-1 Odysseus američke firme Intuitive Machines je prvi privatni lender na Mesecu.
* 25. 2. - Inaugurirana je Velika alžirska džamija (*Djamaa el Djazaïr*), najveća izvan Arabije (radi od 2020).
* 26. 2. - Američki vazduhoplovac Aaron Bushnell se zapalio ispred izraelske ambasade u Washingtonu.
* 26. 2. - Mađarski parlament ratifikovao pristupanje Švedske NATO-u.
* 26. 2. - Predsednik Macron izjavio da ne treba isključiti slanje trupa u Ukrajinu, o čemu još nema konsenzusa - drugi lideri se ograđuju.
* 28. 2. - Specijalni kongres Pridnjestrovlja traži zaštitu od Moskve, u vezi carinskih sporova sa Moldovom.
* 29. 2. - Izveštava se da je broj mrtvih u Pojasu Gaze prešao 30.000. U pucnjavi i metežu oko kamiona sa pomoći kod grada Gaze stradalo je preko 100 ljudi.

### Mart/Ožujak
* 2. 3. - SNS odlučila da ponovi beogradske izbore.
* 3. 3. - Bande oslobodile preko 3.800 zatvorenika iz dva zatvora u Port-au-Princeu, sutradan napadaju međunarodni aerodrom.
* 4. 3. - Reaktivirana avio baza Kuçovë u južno-centralnoj Albaniji, kao NATO-ova baza.

* 7. 3. - Švedska postaje 32. članica NATO.
* 10. 3. - 96. dodjela Oscara: *[[Oppenheimer (film)|Oppenheimer]]* je dobio sedam nagrada od 13 nominacija; *[[Poor Things (film)|Poor Things]]* četiri od 11; *[[The Zone of Interest (film)|The Zone of Interest]]* dve od pet; *[[Barbie (film)|Barbie]]* jednu od osam; *[[Killers of the Flower Moon (film)|Killers of the Flower Moon]]* ništa od 10. itd.
* 10. 3. - Vanredni izbori u Portugalu vode promeni vlasti: Luís Montenegro iz desne Demokratske alijanse preuzima premijersku poziciju 2. 4.; veliki napredak za desne populiste *Chega* ("Dosta").
* 10. 3. - Kontroverza "Gdje je Kate?": objavljena je slika princeze Catherine sa djecom, zatim povučena zbog modifikacija - 22-og objavljuje da joj je otkriven kancer.
* 11. 3. - Haićanski premijer Ariel Henry pristao na ostavku.
* 12. 3. - Joe Biden i Donald Trump su dobili dovoljno delegata za nominacije svojih partija za novembarske izbore.
* 14. 3. - Raspušten 10. saziv Hrvatskog sabora, nakon što su usvojene izmjene i dopune Zakona o krivičnom postupku (tzv. "Lex AP", kažnjavanje izvora za curenje informacija iz sudskih istraga) i Zakona o zaštiti od nasilja u porodici (femicid).
* 15. 3. - Predsjednik Zoran Milanović najavio izbore za Hrvatski sabor u srijedu 17. travnja i da će se kandidirati kao neovisni na listi SDP (Ustavni sud kaže 18-tog da bi za to morao odstupiti s mjesta predsjednika).
* 15. 3. - Dvostruki napad raketom u Odesi, 21 žrtva.
* 17. 3. - Završeni predsednički izbori u Rusiji: 87%.
* 21. 3. - Evropsko vijeće odobrilo početak pregovora o pristupanju s BiH.

* 22. 3. - Napad na ukrajinsku infrastrukturu: između ostalog onesposobljena Dnjeparska hidroelektrana.
* 22. 3. - Oružani i paljevinski napad na okupljene u koncertnoj dvorani Krokus-Siti-holl u Krasnogorsku nadomak Moskve - preko 140 mrtvih, odogovornost je preuzela "Islamska država – Horasanski vilajet".
* 26. 3. - Prvi put aktiviran sistem "Pronađi me" ("amber alert") u Srbiji: dvogodišnja devojčica iz Bora.
* 26. 3. - Visoki predstavnik u BiH Christian Schmidt nametnuo tehničke izmjene Izbornog zakona Bosne i Hercegovine: biometrijska identifikacija birača, skeniranje listića itd.
* 28. 3. - Blokiran Filozofski fakultet u Novom Sadu - traži se otkaz profesoru Dinku Gruhonjiću zbog navodnih izjava.
* 29. 3. - U izraelskom udaru kod Alepa ubijen jedan komandant Hezbollaha, još petorica saboraca i 33 Sirijca.
* 31. 3. - Bugarska i Rumunjska djelomično u Schengenskom području, u zračnom i morskom prometu, ne i cestovnom.
* 31. 3. - Lokalni izbori u Turskoj: uspeh opozicione Republikanske narodne stranke (CHP).
* mart - Globalno najtopliji mart, 10. takav mesec zaredom.

### April/Travanj
* 1. 4. - U Njemačkoj legalizirana ograničena količina marihuane.
* 1. 4. - Izraelski udar na konzularnu sekciju iranske ambasade u Damasku, poginuo iranski general. U Pojasu Gaze je u izraelskom udaru poginulo sedam volontera iz World Central Kitchen.
* 3. 4. - Navijački neredi na Poljudu i okolini.
* 4. 4. - Objavljeno da je nestala mala Danka Ilić stradala.
* 5. 4. - Poplava rijeke Ural i pad brane kod Orska: velike evakuacije i štete u Rusiji i Kazahstanu.
* 6. 4. - Peter Pellegrini, opisan kao proruski populist, izabran je za predsjednika Slovačke sa 53%.
* 8. 4. - Totalno pomračenje Sunca u Severnoj Americi.
* 10. 4. - Građanski rat u Burmi: karenske snage zauzele Myawaddy, važan grad na granici sa Tajlandom.
* 11. 4. - Napadi na ukrajinsku infrastrukturu: uništena Tripiljska termoelektrana u Kijevskoj oblasti, snage 1800 MW.
* 13/14. 4. - Iranski odgovor na udar na ambasadu u Damasku: lansirano je preko 300 dronova i raketa, koje su Izraelci i saveznici skoro sve presreli. Prvi direktan iranski napad na Izrael nakon višedecenijskog proksi konflikta.
* 14 - 17. 4. - Velike kiše i poplave u zemljama Persijskog zaliva.
* 15. 4. - Počinju protesti u Gruziji protiv predloženog Zakona o transparentnosti stranog uticaja, prozvanog "ruski zakon".
* april - Rat u Ukrajini, Ruska prolećna kampanja: bitka za Časov Jar, zapadno od Bahmuta i oko Avdejevke, Rusi su zazeli nekoliko sela.
* 16. 4. - Parlamentarna skupština Saveta Evrope podržala članstvo Kosova (potrebna odluka Komiteta ministara).

* 17. 4. -  Izbori za Hrvatski sabor: HDZ+ 61 mandat (-6), Rijeke pravde 42 (+2), Domovinski pokret+ 14 (+2), Most 11 (-1), Možemo! 10 (+5)...
* 17. 4. - Propalestinski studenti postavili kamp na kampusu Univerziteta Columbia u Njujorku, od 22-og počinju okupacije na preko 40 univerziteta u SAD.
* 18. 4. - Skupština RS usvojila izvještaj kojim se negira genocid u Srebrenici. Miting "Srpska te zove!" u Banjaluci, zbog najavljene rasprave o Rezoluciji o Srebrenici pred Generalnom skupštinom UN.
* 18/19. 4. - Skupština RS usvojila Izborni zakon RS, što je u državnoj nadležnosti.
* 19. 4. - Izrael je gađao lokaciju kod Isfahana
* 19. 4. - 1. 6. - Sedam faza generalnih izbora u Indiji, sa 960 miliona potencijalnih birača.
* 20. 4. - Predstavnički dom Kongresa SAD usvojio, nakon pola godine. zakon o pomoći Ukrajini (61 milijarda dolara), pomoć se takođe šalje Izraelu i Tajvanu.
* 21. 4. - Referendum o gradonačelnicima Albancima u četiri severne kosovske opštine - skoro nikakav odziv.
* 25. 4. - Prvih šest "rafala" stiglo u Hrvatsku.

### Maj/Svibanj

* 2. 5. - Miloš Vučević je novi premijer Srbije (prvi potpreds i MF Mali; potpreds. i MUP Dačić; potpreds. Vulin, MO Gašić, MSP Đurić).
* 5. 5. - Madonna završava turneju *Celebration* na Copacabani pred 1,6 miliona gledalaca.
* 6. 5. - Pojas Gaze: Izrael je započeo ofanzivu na Rafah.
* 7. 5. - Otvorena obnovljena Arnaudija džamija u Banjaluci.
* 7 - 8. 5. - Xi Jinping u poseti Beogradu, na turneji koja obuhvata i Francusku i Mađarsku. Potpisano je 28 sporazuma, kao i "Zajednička izjava ... o produbljivanju i podizanju sveobuhvatnog strateškog partnerstva i izgradnji zajednice Srbije i Kine sa zajedničkom budućnošću u novoj eri".
* 8. 5. - Pobeda desne opozicije na izborima u Makedoniji: Gordana Siljanovska-Davkova izabrana za predsednicu; koalicija Tvoja Makedonija, na čelu sa VMRO-DPMNE ima relativnu većinu u Sobranju.
* 8. 5. - Nikola Jokić je treći put Kia NBA MVP.
* 10. 5. - Najjače solarne oluje od 2003, polarna svetlost vidljiva i na nižim širinama.
* 10. 5. - Rat u Ukrajini: ruska ofanziva prema Vovčansku, severoistočno od Harkova.
* april-maj - Poplave: u brazilskoj državi Rio Grande do Sul (126 mrtvih), Keniji (228), Afganistanu i Pakistanu (600+).

* 7 - 11. 5. - Pjesma Eurovizije u Malmöu. Pobjednik je Nemo iz Švicarske; na drugom mjestu je Baby Lasagna iz Hrvatske, koji je imao najviše glasova publike; Teya Dora iz Srbije 17.
* 12. 5. - Smenjen je ruski ministar odbrane Sergej Šojgu.
* 13. 5. - Euro je jedino zvanično sredstvo gotovinskog plaćanja na Kosovu, nakon isteka tromesečnog prelaznog perioda.
* 14. 5. - Gruzijski parlament je usvojio zakon o "stranim agentima", uprkos velikih protesta - medijske organizacije moraju deklarisati strano finansiranje (predsednica stavlja veto, ali ga parlament preglasava).
* 14. 5. - Preds. Biden objavio carinu od 100% na kineske električne automobile, carine su povećane i na litijumske baterije, solarne ćelije, minerale, poluprovodnike...
* 15. 5. - Atentat na slovačkog premijera Roberta Fica.
* 16. 5. - Proglašeno vanredno stanje na Novoj Kaledoniji, nakon nereda povodom širenja glasačkih prava francuskih državljana.
* 17. 5. - Nova vlada Andreja Plenkovića, sada koalicija HDZ–DP, bez SDSS.
* 18. 5. - Oleksandr Usik je pobedio Tysona Furyja u Rijadu i objedinio titule u teškoj kategoriji, nakon 24 godine.
* 19. 5. - U padu helikoptera blizu azerbejdžanske granice poginuli su iranski predsednik Ibrahim Raisi, ministar ino. poslova i još sedam osoba. Ranije tokom dana su sa azerbejdžanskim predsednikom otvoreni zajednički hidroelektrični kompleksi Giz Galasi i Hoda Afarin na reci Araks.
* 21. 5. - Vijeće EU potvrdilo Zakon o umjetnoj inteligenciji.
* 23. 5. - Generalna skupština UN usvojila rezoluciju o genocidu u Srebrenici (84 za, 19 pr, 68 suz, 22&nbsp;ng): predviđa se proglašavanje 11. jula Međunarodnim danom sjećanja na genocid u Srebrenici, osuđuje se poricanje genocida. Vrlo negativne reakcije u Srbiji i RS. Vlada RS najavljuje ponudu sporazuma o "mirnom razdruživanju" FBiH.
* 24. 5. - Klizište u središnjoj PN gvinejskoj provinciji Enga, nagađa se o preko 2.000 poginulih.
* 25. 5. - Festival u Kanu: kratkometražni film "Čovjek koji nije mogao šutjeti" Nebojše Slijepčevića dobio Zlatnu palmu.
* 26. 5. - Nakon izraelskog udara, stradalo je najmanje 45 civila u izbegličkom logoru Tel al-Sultan u Rafahu.
* 27. 5. - Parlamentarna skupština NATO u Sofiji: odobreno pridruženo članstvo Kosovu.
* 28. 5. - Norveška, Irska i Španija priznaju Palestinu.
* 29. 5. - Izbori u Južnoj Africi: Afrički nacionalni kongres gubi apsolutnu većinu prvi put posle 30 godina.
* 29. 5. - Temperatura u Delhiju dostiže rekordnih 49 stepeni (izveštavano je o blizu 52, ali radilo se o grešci senzora).
* 30. 5. - Donald Trump je u New Yorku presuđen krivim po 34 tačke optužnice za falsifikovanje poslovnih dokumenata, u vezi isplata Stormy Daniels.

### Jun/Juni/Lipanj
* 1. 6. - Završeni su izbori u Indiji: Narendra Modi je dobio treći mandat, ali njegova izborna koalicija je izgubila apsolutnu većinu.
* 2. 6. - Lokalni izbori u nekim gradovima i opštinama Srbije.
* 2. 6. - Claudia Sheinbaum je izabrana za predsednicu Meksika.
* 4. 6. - Novak Đoković se povukao sa French Opena zbog povrede kolena.
* 4. 6. - Slovenija priznaje Palestinu.
* 5. 6. - Građanski rat u Sudanu: Snage za brzu podršku ubile preko 100 ljudi u selu Wad An Nora u vilajetu Gezira.
* 8. 6. - Svesrpski sabor u Beogradu: moleban, deklaracija o zaštiti interesa, folklorna priredba, vatromet.
* 8. 6. - Izraelci oslobodili četvoro talaca iz izbegličkog kampa Nuseirat, uz pogibiju bar stotinak Palestinaca.
* 6 - 9. 6. -  Izbori za Evropski parlament: Europska narodna partija ostaje najveća grupa; napredak euroskeptika nauštrb liberala i ekologista. Od 12 hrvatskih eurozastupnika, 6 je iz HDZ (+2), 4 iz SDP, po 1 iz DP i Možemo!.
** Preds. Macron raspušta francuski parlament i saziva vanredne izbore zbog uspeha Nacionalnog zbora.
* 9. 6. - Južna Koreja izjavljuje da će ponovo uključiti zvučnike sa propagandom na granici, pošto sa severa od prošlog meseca stižu baloni sa smećem.
* 14. 6. - 14. 7. - UEFA Euro 2024 u Nemačkoj.
** Hrvatska - : - Španjolska 0:3; - Albanija 2:2; - Italija 1:1. 
** Srbija - : - Engleska 0:1; - Slovenija 1:1; - Danska 0:0. 
* ca. 15. 6. - Hadžiluk u Meci: temperature prelaze 50 stepeni, umrlo preko 1.300 hadžija.
* 18. 6. - Nvidia je nakratko pretekla Microsoft kao najvrednija kompanija u javnom prometu, sa 3,34 biliona dolara - vrednost je porasla devetostruko od 2022, zahvaljujući čipovima za AI.
* 21. 6. - Nestanak struje u Dalmaciji, BiH, Crnoj Gori, Albaniji.
* 23. 6. - Terorizam u Dagestanu: napadnute dve sinagoge, dve crkve i policijski punkt, ubijeno 15 policajaca, nekoliko civila, uključujući sveštenika i bar šest napadača.
* 25. 6. - Julian Assange je oslobođen nakon pet godina u britanskom zatvoru (i sedam u ekvadorskoj ambasadi), pošto je sklopljen sporazum sa američkom vladom.
* 25. 6. - Demonstranti zapalili deo kenijskog parlamenta, nakon protesta zbog novih poreza, u kojima ima poginulih.
* 26. 6. - Pokušaj vojnog udara u Boliviji, opozicija optužuje predsednika da je to bio samopuč.
* 27. 6. - MUP otkazao festival *Mirëdita, Dobar dan* u Beogradu.
* 27. 6. - Prva predizborna debata u SAD: loš nastup pokreće spekulacije treba li zameniti preds. Bidena kao kandidata.
* 28. 6. - Crnogorski parlament usvojio rezoluciju o Jasenovcu - negativne reakcije iz Hrvatske.
* 29. 6. - Napadač ubijen nakon što je samostrelom pogodio žandarma ispred izraelske ambasade u Beogradu.
* 29. 6. - Požar u "Bambiju" u Požarevcu, doći će do nestašice plazma keksa.

### Jul/Juli/Srpanj
* 1. 7. - *Trump v. United States (2024)*: Vrhovni sud SAD presudio da predsednik ima apsolutni imunitet za zvanična dela unutar ustavnih okvira, ne i za nezvanična dela.
* 1. 7. - Dan nakon antisirijskih nereda u Kayseriju u Turskoj, dolazi do antiturskih nereda na okupiranom severu Alepske muhafaze u Siriji.
* 1 - 2. 7. - Nepogode u regionu.
* 2. 7. - Uragan Beryl dostiže petu kategoriju, najraniji atlantski uragan te snage, izaziva štetu na Grenadi, Saint Vincent i Grenadinima; Jamajci, Jukatanu i jugu Teksasa.
* 2. 7. - Holandija je dobila vladu godinu dana nakon izbora, na čelu sa nezavisnim Dickom Schoofom; deo koalicije je i desna populistička Stranka za slobodu, koja je na izborima imala relativnu većinu.
* 2. 7. - "Mirovne misije" mađarskog premijera Orbana, predsedavajućeg EU u ovom polugodištu: Kijev 2-og, Moskva 5-og, Peking 8-og, Trump 11-og.

* 4. 7. - Izbori u Ujedinjenom Kraljevstvu: laburisti Keira Starmera pobjeđuju konzervativce premijera Sunaka. Nakon 14 godina na čelu, najslabiji rezultat konzervativaca od njihovog nastanka u ovom obliku u ranom 19. stoljeću. Laburisti 411 mandata (+209), konzervativci 121 (-244), liberal demokrati 72 (+61), škotska nacionalna 9 (-39).
* 5. 7. - Vanredni predsednički izbori u Iranu, drugi krug: reformista Masoud Pezeshkian pobeđuje sa blizu 55% glasova.
* 6. 7. - Osnovana Alijansa Sahelskih Država, konfederacija Malija, Burkine Faso i Nigera, tri zemlje sa vojnim huntama, protiv Francuske i ECOWASa.
* 7. 7. - Drugi krug vanrednih izbora u Francuskoj: levi Novi narodni front izlazi na prvo mesto, ispred Macronovog Ansambla i krajnje desnog Nacionalnog zbora (okupljanja), koji je bio jak u prvom krugu - ali niko nema većinu.
* 7. 7. - Vrućina u Sjevernoj Americi: rekordnih 49 C u Las Vegasu.
** Talas vrućine i na jugoistoku Evrope i Ukrajini.
* 8. 7. - Pogođena dečija bolnica Ohmatdit u Kijevu; u raketnim napadima na više ukrajinskih gradova stradala je 41 osoba.
* 9. 7. - Prvo lansiranje rakete Ariane 6.
* 12. 7. - U Crnoj Gori oslobođeni optuženi u slučaju "Državni udar" (2016).
* 13. 7. - Donald Trump je lakše ranjen u pokušaju atentata na mitingu u Butler, Pennsylvania.
* 13. 7. - U izraelskom napadu na vojnog komandanta Hamasa Mohammeda Deifa u području Al-Mawasi, stradalo je 90 Palestinaca, prema lokalnom ministarstvu zdravlja.
* 14. 7. - Finale UEFA Euro 2024 u Berlinu: Španija - Engleska 2:1.
* 15. 7. - U Dubrovniku izmjerena temperatura mora 29,7 C.
* 15. 7. - Studentski protesti za reformu kvoti za državne poslove u Bangladešu: počinju napadi na demonstrante, u narednim danima gine preko 150 ljudi.
* 15 - 18. 7. - Republikanska nacionalna konvencija u Milwaukeeju: Donald Trump je potvrđen za kandidata, sa J. D. Vanceom, senatorom iz Ohioa, nominovanim za potpredsednika.
* 18. 7. - U Loznici ubijen granični policajac, osumnjičeni Kosovar ubijen sutradan.
* 19. 7. - Potpisan memorandum EU i Srbije o strateškim sirovinama, u Beogradu su kancelar Šolc i potpredsednik Evropske komisije Šefčovič. Narednih dana ima protesta u nekoliko gradova Srbije.
* 19. 7. - "Pad sistema" u mnogim kompanijama širom sveta, nakon je firma CrowdStrike loše ažurirala jednu komponentu  Windowsa.
* 19. 7. - Dron jemenskih Husa dopro do Tel Aviva, jedna osoba poginula. Izraelci sutradan gađaju jemensku luku Al Hudaida.
* 19. 7. - Istočnoukrajinska kampanja, Donjecka oblast: ruske snage zauzele selo Progres, između Avdejevske i Pokrovska.
* 21. 7. - Tadaj Pogačar je pobedio na Tour de Franceu, nakon što je proletos dobio na Giro d'Italia - prvi takav uspeh od Marca Pantanija pre 26 godina.
* 21. 7. - Preds. Joe Biden se povukao iz predsjedničke utrke i podržao potpredsjednicu Harris.
* 22. 7. - U Kragujevcu počela probna proizvodnja električnog "Fiata Grande Panda".
* 22. 7. - Šest ubijenih u domu za stare u Daruvaru.
* 22. 7. - Klizišta u dva sela na jugozapadu Etiopije, preko 200 mrtvih.
* 26. 7. - Sabotaže instalacija francuske železnice na nekoliko mesta vode poremećajima prometa TGV, jutro pre otvaranja igara i početka odmorâ.
 
* 26. 7. - 11. 8. - Olimpijske igre u Parizu.
* 27. 7. - Raketa pala na fudbalski teren grada Madždal Šams na Golanskoj visoravni - 12 stradalih, uglavnom djece.
* 28. 7. - Predsednički izbori u Venecueli: Nicolás Maduro tvrdi da je dobio treći mandat sa 51% glasova, opozicija kaže da ima dokaze da je njen kandidat pobedio - dolazi do protesta u više gradova.
* 29. 7. - Napadač nožem ubio tri devojčice u plesnom studiju u Southportu u Engleskoj. Sutradan uveče dolazi do nemira u gradu.
* 30 - 31. 7. - Predveče, u izraelskom udaru u Bejrutu ubijen visoki komandant Hezbolaha, Fuad Shukr. Sledeće noći je u Teheranu ubijen politički lider Hamasa Ismail Haniyeh.

### Avgust/August/Kolovoz
* 1. 8. - Obavljena razmena zatvorenika, Rusija i Belorusija sa nekoliko zapadnih zemalja.
* 4. 8. - Novak Đoković je osvajanjem zlatne medalje na OI postigao Zlatni slem karijere.
* 5. 8. - Premijerka Bangladeša Sheikh Hasina daje ostavku i napušta zemlju usled velikih protesta na kojima je bilo dosta žrtava.
* 5. 8. - Japanski indeks akcija Nikkei pada više od 12%, nakon što je Banka Japana podigla kamate, sutradan raste preko 10%. Manji od očekivanog broja novih radnih mesta u SAD izaiva strah od recesije.
* 6. 8. - Upad ukrajinske vojske u Kursku oblast, kod Sudže.
* 10. 8. - Protest "Rudnika neće biti" u Beogradu protiv kopanja litijuma. Manje grupe blokirale železničke stanice Prokop i Novi Beograd.
* 12. 8. - Održan je prvi sastanak indonežanskog kabineta u novom gradu Nusantara, na istoku Bornea, čime počinje tranzicija glavnog grada iz Džakarte.
* 14. 8. - WHO objavljuje novu epidemiju m-boginja, sa opasnijim sojem.
* 15. 8. - Gazansko ministarstvo zdravlja tvrdi da je broj poginulih Palestinaca dostigao 40.000.
* 21/22. 8. - Čamac sa migrantima se prevrnuo na Drini, 12 stradalih.
* 24. 8. - Burkina Faso: u napadu islamista kod Barsaloghoa na severu, stradalo je nekoliko stotina vojnika i civila.
* 25. 8. - Razmena udara između Hezbolaha i Izraela: Hezbolah kaže da je uputio 320 raketa i dronova na Izrael, a ovi da su preventivno uništili veliki broj ciljeva u Libanu.
* 28. 8. - Velike izraelske racije u nekoliko mesta Zapadne Obale.
* 29 - 30. 8. - Preds. Macron u poseti Srbiji, dogovor o kupovini 12 rafala.
* 30. 8. - Kosovske vlasti zatvorile institucije srpskih opština na severu.
* avgust - Ekstremna suša u regionu. Opale sarajevske rijeke.

### Septembar/Rujan
* 1. 9. - Alternativa za Njemačku dobija najviše glasova u Tiringiji, drugi su u Saksoniji.
* sept. - Gotovo cijeli 4. razred jedne zagrebačke škole se ispisao zbog nasilnog učenika.
* 2. 9. - Počinje suđenje za Mazanska silovanja: Gisèle Pélicot je 2011-20 silovalo 72 muškarca, nakon što ju je drogirao muž, koji je snimao dela.
* 5. 9. - Ugandanska atletičarka Rebecca Cheptegei je umrla nakon što ju je partner zapalio.
* 7. 9. - Tajfun Yagi je stigao u Vijetnam, odnosi preko 250 života.
* 10. 9. - Ruska kontraofanziva u Kurskoj oblasti.
* 12. 9. - *Polaris Dawn*: milijarder Jared Isaacman je prvi "privatnik" koji je izveo šetnju u svemiru.
* 12. 9. -  - Oluja Boris donosi jak vetar i mnogo kiše u centralnoj i istočnoj Evropi.
* 13. 9. - Zvanično otvaranje fabrike guma Linglong u Zrenjaninu (radi od prošle godine).
* 14. 9. - Preds. Vučić potpisao saglasnost za redovni vojni rok u Srbiji u trajanju od 75 dana.
* 15. 9. - Raketa jemenskih Houthija pala nedaleko od Tel Aviva.
* 15. 9. - Ometen pokušaj atentata na Donalda Trumpa, na golf terenu u West Palm Beachu.
* 16. 9. - Strožije kontrole na kopnenim njemačkim granicama, na šest mjeseci.
* 16. 9. - Sean Combs, ranije Puff Daddy, uhapšen u Njujorku pod optužbom za reketiranje i seks trafiking (po ove dve tačke je oslobođen sledećeg jula).
* 17. 9. - Oko 2.800 ljudi, mnogi pripadnici Hezbolaha u Libanu, povređeni su, neki smrtno, od eksplozija pejdžera. Sutradan eksplodiraju stotine voki-tokija.
* 19. 9. - Vatikan priznaje duhovne plodove Međugorja, ne kaže ništa o ukazanjima.
* 20. 9. - Izraelski udar na Hezbolahove elitne snage Radwan u južnom Bejrutu - 31 žrtva, uključujući komandante Ibrahima Aqila i Ahmada Mahmouda Wahabija i civile.
* 23. 9. - Izraelci gađaju oko 1.400 ciljeva povezanih s Hezbolahom u Libanu, izveštava se o oko 500 mrtvih.
* 26. 9. - Uragan Helene dolazi do Floride, regiona Big Bend, zatim pogađa jugoistok SAD - preko 200 mrtvih.
* 26. 9. - Poplave i klizišta u Nepalu izazivaju preko 300 žrtava.
* 27. 9. - U bombardiranju južnog Bejruta poginuo generalni tajnik Hezbolaha Hassan Nasrallah, kao i još nekoliko komandanata ove organizacije i jedan iranski general.

### Oktobar/Listopad
* 1. 10. - Izraelske snage započinju kopnene operacije na jugu Libana. Uveče, Iran ispaljuje oko 200 raketa na Izrael.
* 1. 10. - Ruske snage zauzimaju Ugljedar u Donjeckoj oblasti.
* 1. 10. - Mark Rutte je novi generalni tajnik NATO, nakon Jensa Stoltenberga.
* 1. 10. - Shigeru Ishiba je novi japanski premijer, nakon Fumija Kishide.
* 3 - 4. 10. - Velike padavine u regionu, katastrofalno u Donjoj Jablanici u BiH; stanje prirodne nesreće u opštinama Fojnica, Jablanica, Kiseljak, Konjic i Kreševo, preko 20 mrtvih.
* 6. 10. - Lokalni izbori u BiH.
* 7. 10. - Zabrana uvoza robe iz Srbije na Kosovo se zamenjuje pojačanom kontrolom, samo preko Merdara - kamioni će čekati u dugačkim kolonama.
* 9/10. 10. - Uragan Milton je prešao preko Floride.
* 17. 10. - Izrael potvrdio pogibiju novog lidera Hamasa Yahye Sinwara.
* 20. 10. - Prvi krug predsedničkih izbora u Moldovi (Maia Sandu i Alexandr Stoianoglo) i referendum o amandmanu na ustav o pristupanju EU (prošao sa 50,38% glasova, odziv 51,68%; bez dijaspore 45,38% za). Rusija optužena za mešanje.
* 25. 10. - Ukrajinski izvori tvrde da su severnokorejske jedinice stigle u ratnu zonu kod Kurska.
* 26. 10. - Izraelski udari na nekoliko lokacija u Iranu.
* 26. 10. - Izbori u Gruziji: vladajući Gruzijski san zadržava apsolutnu većinu, registrovane nepravilnosti, opozicija odbija priznati izbore.
* 29. 10. - Bujične poplave na jugoistoku Španije odnose preko 100 života.
* 29. 10. - Ruske snage zauzimaju Selidovo i Hirnik/Gornjak u Donjeckoj oblasti.

### Novembar/Studeni

* 1. 11. - Pad nadstrešnice na železničkoj stanici u Novom Sadu, 14 poginulih.
* 1. 11. - Stari Savski most u Beogradu se zatvara za saobraćaj, aktivisti narednih dana sprečavaju početak demontaže.
* 3. 11. - Izbori u Moldovi: Maia Sandu je reizabrana sa 55% glasova.
* 5. 11. -    Predsednički i kongresni izbori u SAD.
** Donald Trump osvaja drugi, neuzastopni, mandat, pobjedivši potpredsjednicu Kamalu Harris: 312:226 elektora, 31 prema 19+1 država, 50 prema 48,4% glasova.
** Republikanci dobili većinu u Senatu, 53:45. Zadržavaju je u Predstavničkom domu.
* 5. 11. - Protesti u Novom Sadu i nemiri ispred Gradske kuće.
* 6. 11. - Smjenjen je njemački ministar financija Christian Lindner, tako da njegova FDP napušta vladajuću koaliciju - izbori će biti raspisani za 23. februar.
* 7. 11. - Navijači izraelskog Makabija napadnuti u Amsterdamu.
* 9. 11. - Bombaš samoubica iz Baločistanske oslobodilačke armije ubio najmanje 32 osobe na železničkoj stanici u Quetti, Pakistan.
* 11 - 22. 11. - COP29, Konferencija UN o promeni klime, u Bakuu.
* 12. 11. - Nadbiskup Canterburyja Justin Welby dao ostavku, pod kritikom zbog postupanja u vezi zlostavljača dece.
* 14. 11. - Zgradama Generalštaba i Ministarstva odbrane u Beogradu je oduzeto svojstvo kulturnog dobra.
* 15. 11. - Uhapšen ministar zdravlja Hrvatske Vili Beroš, osumnjičen za umešanost u koruptivne radnje.
* 15. 11. - Počelo rušenje beogradskog Hotela Jugoslavija.
* 17. 11. - Ukrajinski rat: Biden dozvoljava upotrebu raketa dublje u Rusiji.
* 17 - 18. 11. - U Baltičkom moru prekinuta dva telekomunikaciona kabla.
* 21. 11. - Ukrajinski grad Dnipro gađan eksperimentalnom balističkom raketom prelaznog dometa Orešnik.
* 21. 11. - Međunarodni krivični sud izdaje nalog za hapšenje premijera Netanjahua, bivšeg ministra odbrane Gallanta i Hamasovog vojnog lidera Mohammeda Deifa.
* 22. 11. - Cijena bitcoina je narasla od 68.300 USD na dan američkih izbora do 98.700.
* 22. 11. - Prva akcija "Zastani Srbijo".
* 22. 11. - Izmjena ustava u Nikaragvi: supruga preds. Ortege Rosario Murillo postaje "kopredsjednica", njihova vlast je ojačana (drugo čitanje u januaru).
* 24. 11. - Prvi krug predsedničkih izbora u Rumuniji: neočekivano najviše glasova dobiji krajnji desničar Călin Georgescu, koji je uglavnom vodio kampanju na TikToku.
* 25. 11. - Ruske snage u centru Kurahova, između Pokrovska i Ugljedara u Donj. oblasti. Rusija je ovog meseca zauzela 1.202 kvkm teritorije, kontrolira 17,9% Ukrajine.
* 25. 11. - Studenti su blokirali Fakultet dramskih umetnosti povodom napada na studente i profesore, narednih dana se pridružuju mnogi drugi fakulteti.
* 27. 11. - Primirje između Izraela i Hezbolaha.
* 28. 11. - Gruzijska vlada suspenduje pregovore o priključenju EU, novi talas protesta.
* 29. 11. - Građanski rat u Siriji: nakon četiri i po godine pat-pozicije, pobunjenički Hayat Tahrir al-Sham je trećeg dana ofanzive ušao u Alep. Sirijska vlada i ruska avijacija gađaju Idlib.
* 29. 11. - Britanski parlament izglasao zakon o asistiranom umiranju.
* 30. 11. - Kanal Ibar – Lepenac oštećen eksplozijom u selu Varage, op. Zubin potok.
* 30. 11. - Večinski kurdske Sirijske demokratske snage (SDF) zauzimaju neka mesta nakon odlaska vladinih snaga, a pobunjenička Sirijska nacionalna armija, podržana od Turske, pokreće operaciju "Zora slobode" protiv SDF i vladinih snaga.

### Decembar/Prosinac

* 1. 12. - Druga komisija Ursule von der Leyen: ino. poslovi Kaja Kallas, Mediteran Dubravka Šuica, proširenje Marta Kos.
* 3/4. 12. - Južnokorejski predsednik proglašava ratno stanje, povlači ga nekoliko sati kasnije nakon otpora parlamenta (opozvan je 14-tog).
* 4. 12. - Francuskoj vladi Michela Barniera izglasano nepoverenje.
* 4. 12. - U Njujorku je ubijen Brian Thompson, CEO kompanije za zdravstveno osiguranje UnitedHealthcare. Osumnjičeni Luigi Mangione je uhapšen 9-tog; internet korisnici izražavaju prezir prema Thompsonu i američkoj industriji zdravstva, smatraju Mangionea za folk heroja.
* 5. 12. - Bitcoin je prešao 100.000 dolara.
* 5. 12. - Sirija: pobunjenici iz HTS zauzeli Hamu.
* 6. 12. - Pobunjenici su nadomak Homsa; na jugu preuzimaju Daru i Suvejdu; SDF preuzima Deir ez-Zor na Eufratu i enklave Hasaka i Kamišli na severoistoku.
* 6. 12. - Rumunski ustavni sud poništio prvi krug predsedničkih izbora na osnovu obaveštajnih informacija.
* 6. 12. - Objavljen je ugovor o slobodnoj trgovini između EU i Mercosur - potrebno je odobrenje svih EU zemalja, očekuju se protesti farmera.
* 7. 12. - Beogradski nadbiskup Ladislav Nemet je prvi kardinal u istoriji Katoličke crkve u Srbiji.
* 7. 12. - Otvaranje pariške katedrale Notre Dame, nakon petogodišnje obnove.
* 7. 12. - Prodor pobunjenika prema Damasku sa juga i severoistoka.
* 8. 12. - Pobunjenici su noćas i rano jutros zauzeli Homs i **[[Damask]]**, Bašar al-Asad je pobegao u Rusiju (vladao je od 2000, otac Hafez od 1969/70, partija Baas od 1963/66). 
** Kurdi su napadnuti u Manbidžu (gube ga 11-tog), Izraelci ulaze u tampon zonu na Golanskoj visoravni, uklj. pl. Hermon, izvode udare na skladišta oružja, baze i centre bivše sirijske vojske. Amerikanci vrše udare na položaje "Islamske države".
* 11. 12. - Samoubica "Islamske države" ubio talibanskog afganistanskog ministra Khalila Haqqanija.
* 12. 12. - Gukesh Dommaraju (18) svjetski je prvak u šahu.
* 13. 12. - Blokada na svim fakultetima Beogradskog univerziteta; svim novosadskim, 3 od 4 kragujevačka, šest od 14 niških; studentske proteste je podržala i SANU.
* 14. 12. - Ciklon Chido izaziva razaranja na Mayotteu. Žrtava ima i u Mozambiku, 94.
* 17. 12. - Ruski general Igor Kirilov, komandant vojne RHB zaštite, ubijen eksplozijom u Moskvi.
* 19. 12. - Slučaj Gisèle Pelicot: njen muž Dominique je osuđen na 20 godina zatvora; i ostalih 50 optuženih je osuđeno na kazne od tri do 15 godina.
* 19. 12. - Gradonačelnik Beograda Šapić najavljuje besplatan javni prevoz od 1. januara.
* 20. 12. - Napad nožem u zagrebačkoj OŠ Prečko.
* 20. 12. - Vozilo uletelo u ljude na božičnjem sajmu u Magdeburgu - pet mrtvih i preko 200 povređenih.

* 22. 12. - Protesti protiv korupcije u Srbiji: veliko okupljanje na beogradskoj Slaviji.
* 24. 12. - Solarna sonda Parker je prošla na 6,1 miliona kilometara od Sunca, brzinom od 191&nbsp;km/s.
* 24. 12. - *Iubilaeum A.D. 2025*, početak jubilejske godine u katoličkoj crkvi.
* 25. 12. - Azerbaijan Airlines Flight 8243: avion na liniji Baku-Grozni je nakon oštećenja i lošeg vremena skrenut u Aktau u Kazahstanu blizu kojeg pada - od 67 ljudi stradalo je 38. Pretpostavlja se da ga je pogodila ruska PVO.
* 26. 12. - Sukobi u zapadnoj Siriji: u zasedi asadista je poginulo 14 ljudi revolucionarne koalicije (napada ima od 14. 12.; 25-tog je oskrnavljeno svetilište Al-Khasibija, začetnika alavita).
* 29. 12. -  Predsjednički izbori u Hrvatskoj, prvi krug: preds. Zoran Milanović 49,7%, Dragan Primorac (HDZ) 19,6%.
* 29. 12. - Jeju Air Flight 2216: južnokorejski avion je bez točkova potrošio pistu i udario u nasip - u eksploziji gine 179 od 181 osobe.
* decembar - Vještačka inteligencija: objavljen je *[[DeepSeek]]-V3*, kineski veliki jezički model otvorenog izvora; obuka je navodno koštala manje do 6 miliona dolara, a performanse su ravne američkim konkurentima.

### Kroz godinu
* Najtoplija godina, pređen prag od 1,5 stepena preko predindustrijskog nivoa.
* Na svetu je registrovan 61 konflikt u 36 zemalja, najveći broj od Drugog svetskog rata, sa približno 129.000 poginulih (procena 76.000 u Ukrajini i 26.000 u Gazi).

## Rođenja

## Smrti

### Januar/Siječanj
* 4. 1. - David Soul, glumac, pevač (* 1943)
* 5. 1. - Mário Zagallo, brazilski fudbaler, trener (* 1931)
* 6. 1. - Miroslav Živanović Pile, frontmen "Alise" (* 1959)
* 7. 1. - Franz Beckenbauer, nogometaš i trener (* 1945)
* 9. 1. - Robert Nemeček, srpski muzičar, urednik više televizija (* 1949)
* 14. 1. - Lev Rubinštejn, pesnik (* 1947)
* 16. 1. - Milan Nenadić, rvač (* 1943)
* 17. 1. - Dejan Milojević, košarkaš, trener, (* 1977)
* 20. 1. - Zoran Erić, kompozitor klasike, profesor FMU (* 1950)
* 22. 1. - Arno Allan Penzias, fizičar, nobelovac (* 1933)
* 23. 1. - Frank Farian, muzički producent (* 1941)
* 24. 1. - Carl Andre, minimalistički umetnik (* 1935)
* 24. 1. - Jesse Jane, erotska glumica (* 1980)
* 26. 1. - Goran Petrović, književnik, akademik SANU (* 1961)

### Februar/Veljača
* 1. 2. - Carl Weathers, glumac (* 1948)
* 4. 2. - Hage Geingob, predsednik Namibije (* 1941)
* 5. 2. - Toby Keith, country muzičar (* 1961)
* 6. 2. - Seiji Ozawa, dirigent (* 1935)
* 6. 2. - Sebastián Piñera, bivši predsednik Perua (* 1949)
* 9. 2. - Robert Badinter, francuski pravnik i političar (* 1928)
* 12. 2. - Petar Luković, novinar (* 1951)
* 14. 2. - Gojko Šantić, glumac (* 1946)
* 15. 2. - Kagney Linn Karter, erotska glumica (* 1987)
* 16. 2. - Aleksej Navaljni, ruski opozicionar (* 1976)
* 20. 2. - Stojan Maksimović, arhitekta (* 1934)
* 20. 2. - Andreas Brehme, fudbaler i trenera (* 1960)
* 26. 2. - Jacob Rothschild, 4. barun Rothschild, investicijski bankar (* 1936)
* 27. 2. - Richard Lewis, glumac, komičar (* 1947)
* 28. 2. - Nikolaj Riškov, premijer SSSR (* 1929)
* 29. 2. - Brian Mulroney, bivši premijer Kanade (* 1939)

### Mart/Ožujak
* 1. 3. - Iris Apfel, modna kreatorka (* 1921)
* 1. 3. - Akira Toriyama, kreator *Dragon Ball*a (* 1955)
*  1. 3. - Sophia Leone, erotska glumica (* 1997)
* 11. 3. - Antonije, episkop moravički (* 1970)
* 13. 3. - Neofit, patrijarh bugarski (* 1945)
* 17. 3. - Steve Harley, kantautor iz *Cockney Rebel* (* 1951)
* 17. 3. - Radoslav Tomić, povjesničar umjetnosti, akademik HAZU (* 1957)
* 19. 3. - M. Emmet Walsh, glumac (* 1935)
* 19. 3. - Vladimir Stevanović, biolog, akademik SANU (* 1947)
* 23. 3. - Abdulah Sidran, književnik, scenarist (* 1944)
* 24. 3. - Tomislav Peternek, fotograf (* 1933)
* 26. 3. - Slađana Milošević, kantautorka (* 1955)
* 26. 3. - Richard Serra, apstraktni skulptor (* 1938)
* 27. 3. - Vera Horvat Pintarić, povjesničarka umjetnosti, akademkinja HAZU (* 1926)
* 27. 3. - Joe Lieberman, američki političar (* 1942)
* 29. 3. - Louis Gossett Jr., glumac (* 1936)

### April/Travanj
* 1. 4. - Vera Svoboda, pjevačica (* 1936)
* 3. 4. - Veljko Bulajić, filmski režiser (* 1928)
* 8. 4. - Peter Higgs, fizičar, nobelovac (* 1929)
* 10. 4. - O. J. Simpson, igrač amer. fudbala, glumac, osuđenik (* 1947)
* 12. 4. - Roberto Cavalli, modni kreator (* 1940)
* 15. 4. - Josip Manolić, društveno-politički radnik, premijer RH (* 1920)
* 19. 4. - Đorđe Bobić, arhitekta i urbanista (* 1939)
* 19. 4. - Brano Mićunović, kontroverzni biznismen (* 1953)
* 24. 4. - Mike Pinder, klavijaturista *Moody Blues*a (* 1941)
* 30. 4. - Ksenofont Ilakovac, fizičar, član HAZU (* 1928)
* 30. 4. - Duane Eddy, gitarist (* 1938)
* 30. 4. - Paul Auster, književnik (* 1947)

### Maj/Svibanj
* 2. 5. - Manca Košir, slovenska glumica, novinarka, političarka (* 1948)
* 4. 5. - Frank Stella, umjetnik (* 1936)
* 6. 5. - Živan Berisavljević, društveno-politički, kulturni delatnik (* 1935)
* 8. 5. - Dragoslav Marinković, biolog, akademik SANU (* 1934)
* 8. 5. - Aco Tomić, penzionisani general i bivši načelnik Uprave bezbednosti VJ (* 1948)
* 9. 5. - Roger Corman, filmski režiser, producent (* 1926)
* 9. 5 - Ivan Ivanji, književnik, prevodilac (* 1929)
* 10. 5. - Svetomir Arsić Basara, vajar, pisac, akademik SANU (* 1928)
* 12. 5. - Luko Paljetak, književnik, akademik HAZU (* 1943)
* 13. 5. - Alice Munro, književnica, nobelovka (* 1931)
* 19. 5. - Ibrahim Raisi, predsednik Irana (* 1960)
* 22. 5. - Toni Montano, srpski rok muzičar (* 1962)
* 31. 5. - Elvedin Begić, predsjednik N/FSBiH (* 1960)

### Jun/Juni/Lipanj
* 4. 6. - Haris Burina, glumac (* 1963)
* 5. 6. - Michael Mosley, TV voditelj (* 1957)
* 9. 6. - Duško Valentić, glumac (* 1950)
* 11. 6. - Françoise Hardy, kantautorica, glumica (* 1944)
* 12. 6. - Jerry West, košarkaš (* 1938)
* 15. 6. - Matija Šarkić, cg. golman (* 1997)
* 18. 6. - Anouk Aimée, glumica (* 1932)
* 20. 6. - Donald Sutherland, glumac (* 1935)
* 24. 6. - Dragan Kapičić, košarkaš, bivši predsednik KSS (* 1948)

### Jul/Juli/Srpanj
* 1. 7. - Ismail Kadare, književnik (* 1936)
* 3. 7. - Roland Dumas, francuski političar (* 1922)
* 4. 7. - Zoran Vorotović, fudbaler (* 1958)
* 9. 7. - Jim Inhofe, američki političar (* 1934)
* 10. 7. - Thomas Hoepker, fotograf (* 1936)
* 11. 7. - Shelley Duvall, glumica (* 1949)
* 12. 7. - Ruth Westheimer, terapeutkinja seksa, voditeljica (* 1928)
* 13. 7. - Shannen Doherty, glumica (* 1971)
* 13. 7. - Richard Simmons, promoter fitnesa (* 1948)
* 31. 7. - Ismail Hanija, lider Hamasa (* 1963)

### Avgust/August/Kolovoz
* 8. 8. - Zoran Petrović, fudbalski sudija (* 1952)
* 13. 8. - Ranko Bugarski, lingvista (* 1933)
* 14. 8. - Gena Rowlands, glumica (* 1930)
* 16. 8. - Siniša Pavić, scenarista (* 1933)
* 16. 8. - Rajko Maksimović, kompozitor (* 1935)
* 18. 8. - Alain Delon, glumac (* 1935)
* 18. 8. - Phil Donahue, TV voditelj (* 1935)
* 23. 8. - Predrag Matić, hrvatski političar (* 1962)
* 26. 8. - Sven-Göran Eriksson, fudbaler, trener (* 1948)
* 28. 8. - Renzo de' Vidovich, talijanski političar (* 1934)

### Septembar/Rujan
* 1. 9. - Budimir Lončar, diplomat (* 1924)
* 4. 9. - Bora Đorđević, rok muzičar, kantautor (* 1952)
* 4. 9. - Rada Đuričin, glumica (* 1934)
* 9. 9. - James Earl Jones, glumac (* 1931)
* 11. 9. - Alberto Fujimori, bivši predsednik Perua (* 1938)
* 18. 9. - Salvatore Schillaci, nogometaš (* 1964)
* 20. 9. - Radmila Živković, glumica (* 1953)
* 20. 9. - Petar Krelja, redatelj (* 1940)
* 27. 9. - Maggie Smith, glumica (* 1934)
* 27. 9. - Hassan Nasrallah, generalni sekretar Hezbolaha (* 1960)
* 28. 9. - Kris Kristofferson, pevač, glumac (* 1936)
* 30. 9. - Dikembe Mutombo, košarkaš (* 1966)

### Oktobar/Listopad
* 4. 10. - Petar Matić Dule, poslednji živi narodni heroj (* 1920)
* 9. 10. - Ratan Tata, indijski industrijalac (* 1937)
* 12. 10. - Alex Salmond, škotski političar (* 1954)
* 15. 10. - Mike Jackson, britanski general (* 1944)
* 16. 10. - Yahya Sinwar, lider Hamasa (* 1962)
* 16. 10. - Liam Payne, bivši član *One Direction* (* 1993)
* 17. 10. - Mitzi Gaynor, glumica (* 1931)
* 29. 10. - Teri Garr, glumica (* 1944)

### Novembar/Studeni
* 3. 11. - Quincy Jones, muzičar, producent (* 1933)
* 6. 11. - Ivan Zvonimir Čičak, disident, političar (* 1947)
* 6. 11. - Ivica Krajač, skladatelj, redatelj, pisac (* 1938)
* 13. 11. - Miodrag Kostić, biznismen (* 1959)
* 15. 11. - Béla Károlyi, gimnastički trener (* 1942)
* 16. 11. - Dejan Despić, kompozitor, akademik SANU (* 1930)
* 19. 11. - Vojo Stanić, slikar, vajar, akademik CANU i DANU (* 1924)
* 22. 11. - Dragan Marković Palma, srpski političar (* 1960)
* 24. 11. - Colin Renfrew, arheolog, paleolingvista (* 1937)
* 26. 11. - Jim Abrahams, filmski režiser i scenarista (* 1944)

### Decembar/Prosinac
* 2. 12. - Helmut Duckadam, rumunski golman (* 1959)
* 5. 12. - Radovan Pankov, bivši srpski političar (* 1946)
* 16. 12. - Enver Hadžihasanović, general ARBiH, osuđen pred ICTY (* 1950)
* 16. 12. - Gorica Gajević, bivša srpska političarka (* 1958)
* 23. 12. - Dési Bouterse, bivši predsednik Surinama (* 1945)
* 26. 12. - Manmohan Singh, bivši premijer Indije (* 1932)
* 29. 12. - Jimmy Carter, bivši predsjednik SAD, nobelovac za mir (* 1924)

## Nobelove nagrade
* '''Fizika''': John Hopfield i Geoffrey Hinton (mašinsko učenje sa umjetnim neuronskim mrežama)
* '''Kemija''': Demis Hassabis i John M. Jumper iz DeepMinda te David Baker (za predikciju strukture proteina, → AlphaFold, odn. računarski dizajn proteina)
* '''Fiziologija i medicina''': Victor Ambros i Gary Ruvkun (otkriće i istraživanje mikroRNK)
* '''Književnost''': Han Kang (intenzivna poetska proza)
* '''Mir''': organizacija Nihon Hidankyo (napori za svet bez nuklearnog oružja)
* '''Ekonomija''': Daron Acemoglu, Simon Johnson i James Robinson (odnos između institucija i prosperiteta)

## Veze
Godišnji kalendar

## Reference